Cabirias netter
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmer og tv-serier
Cabirias netter er en italiensk spillefilm (1956) i regi av Federico Fellini, etter et manus av Fellini, Ennio Flaiano, Tullio Pinelli og Pier Paolo Pasolini.
Filmen skildrer den prostituerte Cabiria, som tjener til et magert livsopphold i Romas forsteder, men er evig optimist. Hovedrollene spilles av Giulietta Masina, Amadeo Nazzari og Francois Périer. Fotograferingen var ved Otello Martelli og musikken av Nino Rota.Den vant Oscar-prisen for beste fremmedspråklige film, og ble tildelt to priser under filmfestivalen i Cannes i 1957.Cabirias netter var utgangspunkt for musikalen Sweet Charity (1966; filmatisert i 1969) av Neil Simon, Dorothy Fields og Cy Coleman. Les mer i Store norske leksikon Film i Italia